ເມືອງຈອມເພັດ (ຝັ່ງກົງຂ້າມແມ່ນ້ຳຂອງທາງທິດໃຕ້) ການເດິນທາງ ສາມາດເຊົ່າເໝົາເຮືອຂ້າມໄປທີ່ບ້ານຈານເຫນືອໄດ້ໂດຍກົງໃຊ້ເວລາປະມານ 15 ນາທີ (ຄ່າເຊົ່າເໝົາເຮືອປະມານ 500 ບາດ) ຫລືນັ່ງເຮືອຂ້າມຟາກໄປທີ່ເມືອງຊຽງແມນ ແລ້ວຍ່າງຊົມທຳມະຊາດລຽບຝັ່ງ ແມ່ນ້ຳຂອງໄປປະມານ 25 ນາທີ (ຄ່ານັ່ງເຮືອຂ້າມຟາກຄົນລະ 3,000 ກີບ) ບ້ານຈານເຫນືອ ເປັນຫມູ່ບ້ານຫັດຖະກຳເຄື່ອງປັ້ນດິນເຜົາທີ່ໃຫຍ່ ແລະ ມີຊື່ສຽງທີ່ສຸດ ໃນຫລວງພະບາງ ແລະ ພາກເໜືອຂອງລາວ ນັກທ່ອງທ່ຽວສາມາດຊົມຂັ້ນຕອນວິທີການຜະລິດເຄື່ອງປັ້ນດິນເຜົາ ແບບບູຮານ ນັ້ນຄືໃຊ້ແຮງງານຄົນທັງໝົດລວມເຖິງເບິ່ງເຕົາດິນເຜົາແບບດັ້ງເດີມທີ່ຢູ່ກາງບ້ານ ໂຄມໄຟດິນເຜົາປະດັບຖະໜົນຫົນທາງໃນເມືອງຫລວງພະບາງທັງໝົດລ້ວນແລ້ວແຕ່ຜະລິດມາຈາກບ້ານຈານເຫນືອແຫ່ງນີ້.